
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 591 

" 12Αυγούστου 1998 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 
ζώνης παραλίας στην θέση «ΚΑΤΗΓΙΩΡΓΗ» της 
κοινότητας Προμυρίου Νομού Μαγνησίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Επέκταση συμπληρωματικού τμήματος Πολεοδομι- 
κής Ενότητας Καθολικών Καλογραιών (περιοχή 
Πλατυτέρας) στο Δήμο Κέρκυρας. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1082822/5948/Β0010 (1) 

Καθορισμός των ορίων του αιγιαλού και δημιουργία ζώ¬ 
νης παραλίας στην θέση «ΚΑΤΗΓΙΩΡΓΗ» της κοινότη¬ 
τας Προμυρίου Νομού Μαγνησίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροπο¬ 
ποιήθηκαν και συμπληρώθηκαν με τις διατάξεις: α) του 
άρθρου 13του Ν. 1078/1980 και β) του άρθρου 23του Ν. 
1337/1983. 

2. Τις διατάξεις της παρ. 9 του άρθρου 1 του Κεφαλαί¬ 
ου Β' της 0.208/181/26.4.1982 (ΦΕΚ 214/Β782) κοινής 
απόφασης των Υπουργών Προεδρίας Κυβερνήσεως και 
Οικονομικών «Αναμόρφωση Συλλογικών Οργάνων Γνω- 
μοδοτικής και Αποφασιστικής Αρμοδιότητας του Υπουρ¬ 
γείου Οικονομικών». 

3. Την από 14.11.1997 έκθεση της επιτροπής καθορι¬ 
σμού των ορίων του αιγιαλού και παραλίας και θέσεων 
αμμοληψίας, που καθόρισε τα όρια του αιγιαλού και της 
παραλίας στην θέση «ΚΑΤΗΓΙΩΡΓΗ» Κοινότητας Προμυ¬ 


ρίου Ν. Μαγνησίας και το από τον Αύγουστο 1987 τοπο- 
γραφικό διάγραμμα με κλίμακα 1:500 που συντάχθηκε α¬ 
πό το Γραφείο Τοπογραφικής Ν. Μαγνησίας και ελέγχθη¬ 
κε και θεωρήθηκε απότονΔημήτριο Ευθυμίου τοπογρά¬ 
φο μηχανικό της Κτηματικής Υπηρεσίας Ν. Μαγνησίας 
στις 14. ΤΙ. 1997 και συνοδεύει την έκθεση της προαναφε- 
ρόμενης επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο αριθμ. 544.5/576/ 
Σ801/10.6.98 έγγραφό του. 

5. Την αρ. πρωτ. 1087903/1481/0006Β/28.8.97 απόφα¬ 
ση του Υπουργού Οικονομικών «Μεταβίβαση αρμοδιοτή¬ 
των του Υπουργού Οικονομικών στους Προϊσταμένους 
των Περιφερειακών Υπηρεσιών του Υπουργείου Οικονο¬ 
μικών, πλην Γ.Λ.Κ. και Γ.Χ.Κ.», αποφασίζουμε: 

1. Επικυρώνουμε την από 14.11.1997 έκθεση της επι¬ 
τροπής καθορισμού των ορίων αιγιαλού και παραλίας και 
θέσεων αμμοληψίας, καθώς και το από τον Αύγουστο 
1987 τοπογραφικό διάγραμμα που τη συνοδεύει, το ο¬ 
ποίο συντάχθηκε από το Γραφείο Τοπογραφικής Ν. Μα¬ 
γνησίας, σε (1) πινακίδα με κλίμακα 1:500, εκλέγχθηκε και 
θεωρήθηκε από τον Δημήτριο Ευθυμίου τοπογράφο μη¬ 
χανικό της Κτηματικής Υπηρεσίας Ν. Μαγνησίας στις 
14.11.1997, επί του οποίου η πιό πάνω επιτροπή καθόρι¬ 
σε, 

τα όρια του αιγιαλού με κόκκινη συνεχή πολυγωνική 
γραμμή 0,1,2,3,4,5,6,7,8,9,10,11, της οποίας οι κορυφές 
εξασφαλίζονται με συντεταγμένες του κρατικού τριγω¬ 
νομετρικού δικτύου και, 

τα όρια της παραλίας με κίτρινη συνεχή πολυγωνική 
γραμμή 0',Γ,2',3',4',5',6',7',8',9',10',1 Γ, της οποίας οι 
πλευρές είναι παράλληλες της γραμμής αιγιαλού σε 
απόσταση σταθερή ΙΟ.ΟΟμ. 

Αποφαινόμαστε ότι δεν υπάρχει παλαιός αιγιαλός. 

Η απόφαση αυτή με την έκθεση της επιτροπής και το 
διάγραμμα, να δημοσιευθούν στην Εφημερίδα της Κυ¬ 
βέρνησης. 

Αθήνα, 21 Ιουλίου 1998 
Με εντολή Υπουργού 
Ο Γενικός Διευθυντής 
ΠΑΝ. ΠΙΛΑΤΗΣ 

ΕΚΘΕΣΗ 

της Επιτροπής Καθορισμού των ορίων αιγιαλού, παρα¬ 
λίας, παλαιού αιγιαλού και θέσεων αμμοληψίας σύμ¬ 
φωνα με το άρθρο 100 του Π.Δ. 284/88. Καθορισμός 
για πρώτη φορά των ορίων αιγιαλού κ.λπ. στη θέση 
«ΚΑΤΗΓΙΩΡΓΗ»της κοινότητας Προμυρίου. 

Στο Βόλο σήμερα την 14.11.97 οι υπογεγραμμένοι: 

1. Εξάρχου Αντιγόνη Προίσταμένη Κτηματικής Υπηρε¬ 
σίας Ν. Μαγνησίας, ως Πρόεδρος. 

2. Βασιλόπουλος Ανδρέας, Λιμενάρχης Βόλου ως μέ¬ 
λος και 

3. Ευθυμίου Δημήτριος, Τοπογράφος Μηχανικός της 
Κτηματικής Υπηρεσίας ως μέλος, 

που αποτελούμε την επιτροπή καθορισμού των ορίων 
αιγιαλού, παραλίας και παλαιού αιγιαλού, σύμφωνα με το 
άρθρο 100 του Π.Δ/τος 284/88 και της αριθμ. 6/23.1.96 
• απόφασης συγκρότησης της επιτροπής του Περιφερεια¬ 
κού Δ/ντή Μαγνησίας, μετά από αυτοψία στην παραπάνω 
περιοχή στις 14.11.97 ύστερα από πρόσκληση της Προέ¬ 
δρου της επιτροπής με το αριθμ. 2189/11.11.97 έγγραφο, 

αφού λάβαμε υπόψη: 

1. Τις διατάξεις των άρθρων του Α.Ν. 2344/40 «Περί αι- 
γιαλού και παραλίας», όπως τροποποιήθηκαν και συ¬ 
μπληρώθηκαν μεταγενέστερα και τη σχετική Δικαστική 
και Διοικητική Νομολογία. 

2. Το τοπογραφικό και υψομετρικό διάγραμμα της πα¬ 
ραπάνω περιοχής με κλίμακα 1:500, που συντάχθηκε τον 
Αύγουστο 1987 από το Γραφείο Τοπογραφικής Ν. Μα¬ 


γνησίας σε (1) πινακίδα και ελέγχθηκε και θεωρήθηκε στις 
14.11.97, από τον Δημήτριο Ευθυμίου τοπογράφο μηχα¬ 
νικό της Κτηματικής Υπηρεσίας. 

3. Την αντίληψη που σχηματίστηκε από την επιτόπου 
αυτοψία για το πλάτος της βρεχομένης ζώνης της ξη¬ 
ρός και άλλων συναφών στοιχείων δηλαδή, την μορφο¬ 
λογία της περιοχής, την κατάσταση της ακτής και του 
θαλάσσιου χώρου, το ανάπτυγμα του πελάγους σε σχέ¬ 
ση με την έκταση και τη συχνότητα των ανέμων και τις 
καιρικές συνθήκες που επικρατούν στην περιοχή, απο¬ 
φασίζουμε: 

Καθορίζουμε στο παραπάνω τοπογραφικό διάγραμμα: 

1. Την οριογραμμή του αιγιαλού με κόκκινη συνεχή πο¬ 
λυγωνική γραμμή 0,1,2,3.11 της οποίας οι κορυφές 

εξασφαλίζονται με συντεταγμένες του κρατικού τριγωνο¬ 
μετρικού δικτύου. 

2. Την οριογραμμή της παραλίας για την εξυπηρέτηση 

των σκοπών των άρθρων 6 και 7 του Α.Ν. 2344/40 με κί¬ 
τρινη συνεχή πολυγωνική γραμμή 0',1',2',3'.11', της ο¬ 

ποίας οι πλευρές είναι παράλληλες της γραμμής αιγιαλού 
σε απόσταση σταθερή 10,00 μ. 

3. Αποφαινόμαστε ότι δεν υπάρχει παλαιός αιγιαλός. 

Η Επιτροπή 

Η Πρόεδρος Τα Μέλη 

ΑΝΤΙΓΟΝΗ ΕΞΑΡΧΟΥ ΑΝΔΡΕΑΣ ΒΑΣΙΛΟΠΟΥΛΟΣ 

ΔΗΜΗΤΡΙΟΣ ΕΥΘΥΜΙΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αοιθ. 4393 (2) 

Επέκταση συμπληρωματικού τμήματος Πολεοδομικής 
Ενότητας Καθολικών Καλογραιών (περιοχή Πλατυτέ¬ 
ρας) στο Δήμο Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΙΟΝΙΩΝ ΝΗΣΙΩΝ 
Έχοντας υπόψη: 

1. Τις διατάξεις των άρθρων 6 (παρ. 1,4, 5 και 6) και 7 
(παρ. 2 και 4) του Ν. 1337/83 «Επέκταση των πολεοδομι- 
κών σχεδίων, οικιστική ανάπτυξη και σχετικές ρυθμίσεις» 
(ΦΕΚ 33Α') όπως το άρθρο 6 τροποποιήθηκε με την παρ. 

2 του άρθρου 8 του Ν. 1512/85 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών (ΦΕΚ4Α'). 

2. Τις διατάξεις του άρθρου 3 του Ν.Δ/τοςτης 17.7.1923 
«Περί σχεδίων πόλεων κ.λπ.» (ΦΕΚ 228Α ) όπως το άρθρο 

3 μεταγενέστερα τροποποιήθηκε και συμπληρώθηκε. 

3. Τις διατάξεις των άρθρων 6 (παρ. 1), 7, 8,9 και Ιθτου 
Ν. 1577/85 «Γενικός Οικοδομικός Κανονισμός» (ΦΕΚ 
210Α') όπως τροποποιήθηκε με το άρθρο 13 (παρ. 1,2 και 
3) του Ν. 1647/86 «Οργανισμός Κτηματολογίου και Χαρ¬ 
τογραφήσεων Ελλάδας Ο.Κ.Χ.Ε.» (ΦΕΚ 141 Α') και το άρ¬ 
θρο 1 (παρ. 3 και 4) του Ν. 1722/88 «Τροποποίηση διατά¬ 
ξεων του Ν. 1577/85 «ΓΟΚ» και άλλες σχετικές διατάξεις» 
(ΦΕΚ91Α). 

4. Τις διατάξεις των άρθρων 7, 18, 25 (παρ. 9α) και 29 
του Ν. 2508/97 «Βιώσιμη οικιστική ανάπτυξη των πόλεων 
και οικισμώντης χώρας και άλλες διατάξεις» (ΦΕΚ 124Α'). 

5. Τις διατάξεις του άρθρου 9 του υπ’ αρ. 437/1985 
Π.Δ/τος «Καθορισμός και ανακατανομή των αρμοδιοτή¬ 
των των Υπουργείων (ΦΕΚ 157Α') και του άρθρου 1 του 
υπ’ αριθμ. 456/1985 Π.Δ/τος «Μεταφορά αρμοδιοτήτων 
υπηρεσιών και προσωπικού στα Υπουργεία Περιβάλ¬ 
λοντος Χωροταξίας και Δημοσίων Έργων, Βιομηχανίας 
κ.λπ. (ΦΕΚ 163 Α'). 

6. Την υπ’ αρ. 78140/3271/12.11.86 απόφαση του 
Υπουργού Περιβάλλοντος, Χωροταξίας και Δημοσίων 
Έργων «Έγκριση γενικού πολεοδομικού σχεδίου (Γ.Π.Σ.) 
Κέρκυρας (Ν. Κέρκυρας)» (ΦΕΚ55Δ75.2.87). 

7. Την εγκεκριμένη Πολεοδομική μελέτη τμήματος της 
Πολεοδομικής Ενότητας Καθολικών Καλογραιών του Δή¬ 
μου Κερκυραίων Π.Δ. 31.7.87 (ΦΕΚ 792Δ720.8.87). 

8. Την υπ’ αρ. 31248/1508/1987 απόφαση του Υπουρ¬ 
γείου Περιβάλλοντος, Χωροταξίας και Δημοσίων Έργων 
«Χαρακτηρισμός ως-Πυκνοδομημένου τμήματος της Πο¬ 
λεοδομικής ενότητας Καθολικών Καλογραιών του Δήμου 
Κερκυραίων (Ν. Κέρκυρας). 

9. Την υπ’ αρ. 31249/1504/1987 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση πολεοδομικής προμελέτης της Πολεοδομικής 
Ενότητας Καθολικών Καλογραιών του Δήμου Κερκυραί¬ 
ων (Ν. Κέρκυρας). 

10. Την υπ’ αρ. 33712/1644/29.5.87 (ΦΕΚ 533Δ712.6.87) 
απόφαση του Υπουργού Περιβάλλοντος, Χωροταξίας και 
Δημοσίων Έργων «Έγκριση Τοπικού Ρυμοτομικού Σχεδί¬ 
ου στην εντός σχεδίου παροχή Δήμου Κερκυραίων για 


τον καθορισμό χώρου ανέγερσης Πολιτιστικών εγκατα¬ 
στάσεων και κτιρίων κοινωνικής πρόνοιας καθώς και κα¬ 
θορισμός των όρων και περιορισμών δόμησης αυτών». 

11. Την υπ’ αρ. πρωτ. ΠΕΡ/251/31.1.97 απόφαση Νο¬ 
μάρχη Κέρκυρας για τροποποίηση ρυμοτομικού σχεδίου 
Πολεοδομικής ενότητας Καθ. Καλογραιών (ΦΕΚ 124 
Δ726.2.97). 

12. Τις υπ’ αρ. πρωτ. 31-345/4.12.95 και 31-267/3.11.97 
αποφάσεως του Δημοτικού Συμβουλίου του Δήμου Κερ¬ 
κυραίων. 

13. Τηνυπ’αρ. 1/θέμα 1/27.3.96, την 2/θέμα 1/3.4.96 και 
την 4/9.8.96 γνωμοδοτήσεις του Συμβουλίου Χωροτα¬ 
ξίας, Οικισμού και Περιβάλλοντος Ν. Κέρκυρας. 

14. Την υπ’ αρ. 5/θέμα 2/16.6.98 γνωμοδότηση του Πε¬ 
ριφερειακού Σ.Χ.Ο.Π. Περιφέρειας Ιόνιων Νησιών, απο¬ 
φασίζουμε: 

Άρθρο 1 

1. Εγκρίνεται το πολεοδομικό σχέδιο τμήματος της πο¬ 
λεοδομικής ενότητας Καθολικών Καλογραιών (περιοχή 
Πλατυτέρας) του Δήμου Κερκυραίων (Ν. Κέρκυρας) ως ε¬ 
ξής: 

α. Του τμήματος που έχει χαρακτηρισθεί ως πυκνοδο- 
μημένο με την υπ’ αρ. 31248/1503/1987 απόφαση του 
Υπουργού Περιβάλλοντος, Χωροταξίας και Δημοσίων 
Έργων, σύμφωνα με τις διατάξεις των άρθρων 1 και 2 του 
Ν.Δ/τοςτης 17.7.1923. 

β. Των τμημάτων που είναι αραιοδομημένα και πυκνο- 
δομημένα σύμφωνα με τις διατάξεις του Ν. 1337/83 και 
γ. καθορίζονται οικοδομήσιμοι χώροι, οδοί, πεζοδρό¬ 
μοι, κοινόχρηστοι χώροι, χώρος κτιρίων πολιτιστικών ε¬ 
γκαταστάσεων και κοινωνικής πρόνοιας, όπως οι ρυθμί¬ 
σεις αυτές φαίνονται στο σχετικό πρωτότυπο διάγραμμα 
σε κλίμακα Λ: 1000 που έχει θεωρηθεί από τον Δ/ντή της 
Δ/νσης Περιβάλλοντος και Χωροταξίας Περιφέρειας Ιό¬ 
νιων Νησιών και που αποτελεί αναπόσπαστο τμήμα της α¬ 
πόφασης. 

Άρθρο 2 

Εγκρίνεται ο πολεοδομικός κανονισμός του τμήματος 
της πολεοδομικής ενότητας Καθολικών Καλογραιών (πε¬ 
ριοχή Πλατυτέρας) του Δήμου Κερκυραίωντου οποίου το 
πολεοδομικό σχέδιο εγκρίνεται με το άρθρο 1 του παρό¬ 
ντος και καθορίζονται οι όροι και περιορισμοί δόμησης ως 
εξής: 

Άρθρο 3 

Στους οικοδομήσιμους χώρους του διαγράμματος με 
χαρακτηριστικό στοιχείο Ο.Τ. επιτρέπεται η χρήση αμι¬ 
γούς κατοικίας, όπως προσδιορίζεται στο άρθρο 2 του 
Π.Δ/τος τις 23-2/6.3.1987 (ΦΕΚ 166Δ') εκτός εάν αναφέ- 
ρεται διαφορετική χρήση. 

Άρθρο 4 

1. Καθορίζεται ζώνη αγοράς συντελεστή όπως φαίνεται 
να περικλείεται με την ένδειξη (ΖΑΣ) στο σχετικό διάγραμ¬ 
μα. 

2. Στη ζώνη αυτή εφαρμόζεται δεύτερος αυξημένος συ¬ 
ντελεστής δόμησης 1,20 στην περίπτωση αυτή το μέγιστο 
ύψος των κτιρίων ορίζεται σε έντεκα (11) μέτρα. 

Άρθρο 5 

Στο πρόσωπό των οικοπέδων οικοδομή μενών ή μη που 
βρίσκονται στην περιοχή της οποίας εγκρίνεται το πολεο- 
δομικό σχέδιο επιβάλλεται προκήπιο πλάτους τριών (3) 
μέτρων, πέντε (5) και έξι (6) μέτρωνόπως φαίνονται στο ί¬ 
διο διάγραμμα 

Άρθρο 6 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται κατά τομείς II και III όπως φαίνονται στο ίδιο 
διάγραμμα ως εξής: 

Α. Τομέας II (πυκονοδομημένη και αραιοδομημένη πε¬ 
ριοχή). 

1. Ελάχιστο πρόσωπο: έντεκα (11) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγούμενης παραγράφου 
θεωρούνται άρτια και οικοδομήσιμα: 

α. Τα οικόπεδα που κατά τη δημοσίευση του παρόντος 
έχουν: 

- Ελάχιστο πρόσωπο οκτώ (8) μέτρα. 

- Ελάχιστο εμβαδόν εκατόν πενήντα (150) τ.μ. 

β. Τα οικόπεδα που προκύπτουν από την οριστική πρά¬ 
ξη εφαρμογήςτης Πολεοδομικής μελέτης ή προέρχονται 
από τις εισφορές σε γη σύμφωνα με το άρθρο 8 του Ν. 
1337/1983 εφ’ όσον έχουν: 

- Ελάχιστο πρόσωπο οκτώ (8) μέτρα. 

- Ελάχιστο εμβαδόν εκατόν πενήντα (150) τ.μ. 

3. Επιπλέον των προϋποθέσεων των παρ. 1 και2τηςπα- 
ρούσαςτου παρόντος, τα οικόπεδα θεωρούνται άρτια και 
οικοδομήσιμα εφ’ όσον μέσα στο οικοδομήσιμο τμήμα 
τους εγγράφεται κάτοψη κτιρίου με ελάχιστη επιφάνεια 
50 τ.μ. και ελάχιστη διάσταση πέντε (5) μέτρα. 

4. Συντελεστής δόμησης: οκτώ δέκατα (0,8). 

5. Μέγιστο ποσοστό κάλυψης των οικοπέδων εβδομή¬ 
ντα τοις εκατό (70%) της επιφάνειάς τους. 

6. Μέγιστο επιτρεπόμενο ύψος των κτιρίων επτάμισυ 
(7,5) μέτρα. Στο μέγιστο ύψος δεν περιλαμβάνεται το ύ¬ 
ψος της στέγης. 

Β. ΤΟΜΕΑΣ III (αραιοδομημένη περιοχή). 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου 
θεωρούνται άρτια και οικοδομήσιμα: 

α. Το οικόπεδα που κατά τη δημοσίευση του παρόντος 
έχουν: 

- Ελάχιστο πρόσωπο: Οκτώ (8) μέτρα. 

- Ελάχιστο εμβαδόν: εκατόν πενήντα (150) τ.μ. 

β. Τα οικόπεδα που προκύπτουν από την οριστική πρά¬ 
ξη εφαρμογής της πολεοδομικής μελέτης ή προέρχονται 
από τις εισφορές σε γη σύμφωνα με το άρθρο 8 του Ν. 

1337/1983 εφ' όσον έχουν: 

- Ελάχιστο πρόσωπο οκτώ (8) μέτρα. 

- Ελάχιστο εμβαδόν εκατόν πενήντα (150) τ.μ. 

3 Επιπλέον τ ων προϋποθέσεων των παρ. 1και2τηςπα- 
ρούσαςτου παρόντος, τα οικόπεδα θεωρούνται άρτια και 
οικοδομήσιμα εφ’ όσον μέσα στο οικοδομήσιμο τμήμα 
τους εγγράφεται κάτοψη κτιρίου με ελάχιστη επιφάνεια 
50 τ.μ. και ελάχιστη διάσταση πέντε (5) μέτρα. 

4. Συντελεστής δόμησης: έξι δέκατα (0,6). 

5. Μέγιστο ποσοστό κάλυψης των οικοπέδων εβδομή¬ 
ντα τοις εκατό (70%) της επιφάνειάς τους. 

6. Μέγιστο επιτρεπόμενο ύψος των κτιρίων επτάμισυ 


(7,5) μέτρα. Στο μέγιστο ύψος δεν περιλαμβάνεται το ύ¬ 
ψος της στέγης. 

Γ. Επί πλέον των ανωτέρω στους τομείς II και III εφαρ¬ 
μόζονται τα εξής: 

1. Η κάλυψη των κτιριακών όγκων με στέγη είναι υπο¬ 
χρεωτική, με μέγιστη κλίση στέγης 35%. Η επικάλυψη της 
στέγης γίνεται με κοίλα κεραμίδα ή με συνδυασμό κυμα¬ 
τοειδών φύλλων αμιαντοτσιμέντου και κοίλων κεραμιδιών 
- καλυπτήρων. 

2. Απαγορεύεται η κατασκευή κτιρίων σε υποστυλώμα¬ 
τα (ΡΙΙΟΤΙ5). 

3. Για κτίρια επιφάνειας κάλυψης άνω των 200 τ.μ. 
επιβάλλεται η διάσταση όγκου. 

4. Οι οποιοδήποτε τυφλοί τοίχοι κτιρίων επί μεσότοιχων 
που προκύπτουν σε εφαρμογή του ΓΟΚ/1985 μελετώνται 
μορφολογικά και ελέγχονται από την Επιτροπή Πολεοδο- 
μικού και Αρχιτεκτονικού Ελέγχου (ΕΠΑΕ). 

5. Οι μελέτες για την ανέγερση, επέκταση, επισκευή, 
διασκευή κτιρίων, για περιτοιχίσεις, εσωτερικές, εξωτερι¬ 
κές και για κάθε κατασκευή ή διαμόρφωση εξοπλισμού 
κοινοχρήστων χώρων ελέγχονται από την αρμόδια ΕΠΑΕ. 

6. Σε κάθε νέο κτίριο ή σε προσθήκη κατ’ επέκταση σε 
υφιστάμενο επιβάλλεται η εξασφάλιση χώρου στάθμευ¬ 
σης σύμφωνα με το Ν. 960 της 21/25.8.79 (ΦΕΚ194 Α') και 
Π .Δ. 350 της 10/17.9.96 (ΦΕΚ230Α'). 

Άρθρο 7 

Καθορίζονται όροι δόμησης για τα οικοδομικά τετρά¬ 
γωνα Ο.Τ. 547, Ο.Τ. 548, Ο.Τ. 562, Ο.Τ. 573, Ο.Τ. 575, Ο.Τ. 
576 των οποίων τροποποιήθηκε το ρυμοτομικό σχέδιο με 
την αρ. πρωτ. ΠΕΡ/251/31.1.97 απόφαση Νομάρχη Κέρ¬ 
κυρας, ως εξής: 

α. Τα Ο.Τ. 547, Ο.Τ. 548 και Ο.Τ. 562 εντάσσονται στον 
τομέα III με συντελεστή 0,6. 

β. Το Ο.Τ. 573 εντάσσεται στον τομέα I με συντελεστή 

0 , 8 . 

γ. Για το Ο.Τ. 575 και Ο.Τ. 576 εντάσσονται στον τομέα 
II με συντελεστή 0,8. 

Άρθρο 8 

Για το Ο Τ. 397 ισχύουν τα εξής: 

α. Εξακολουθούν να ισχύουν οι όροι και περιορισμοί δό¬ 
μησης όπως αυτοί καθορίζονται με την υπ’ αρ. 
33712/1644/29.5.87 απόφαση Υπουργού ΠΕΧΩΔΕ για το 
τμήματου οικοδομικού τετραγώνου που εγκρίθηκε με την 
προαναφερθείσα Υπουργική απόφαση και όπως αυτή 
τροποποιήθηκε ως προς το ρυμοτομικό σχέδιο με την υπ’ 
αρ.πρωτ. ΠΕΡ/251/31.1.97 απόφαση Νομάρχη. 

β. Στο τμήμα επέκτασης του ανωτέρω Ο.Τ. ορίζεται Σ.Δ. 
0,6 κατά τα λοιπά ισχύουν οι όροι και περιορισμοί δόμη¬ 
σης που καθορίζονται με την υπ’ αρ. 33712/1644/29.5.87 
Υπουργική απόφαση. 

Άρθρο 9 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Κέρκυρα 3 Ιουλίου 1998 
Ο Γ ενικός Γ ραμματέας Περιφ. 

ΚΩΣΤΑΣ Σ. ΓΕΩΡΓΑΛΙΔΗΣ 

